|  |  |  |  |
| --- | --- | --- | --- |
| **FEDERATIA**  **SINDICATELOR DIN**  **ADMINISTRATIA**  **PUBLICA**  **„PUBLISIND”** | **FEDERATIA**  **SINDICATELOR DIN**  **ADMINISTRATIA**  **NATIONALA A**  **PENITENCIARELOR** | **ADMINISTRATIA**  **NATIONALA A**  **PENITENCIARELOR** | **MINISTERUL JUSTITIEI** |
|  |  |  |  |

ACORD

**PRIVIND TRANSPARENTA DECIZIONALA ŞI DIALOGUL IN SISTEMUL ADMINISTRATIEI PENITENCIARE**

**Art. 1 - Părţile**

(1) Părţile acestui acord sunt:

1. Ministerul Justiţiei,
2. Administraţia Naţionala a Penitenciarelor,
3. Federaţia Sindicatelor din Administraţia Publica Publisind si Federaţia Sindicatelor din Administraţia Naţională a Penitenciarelor, în calitate de organizaţii sindicale reprezentative la nivelul sistemului administrate penitenciare.

(2) Părţile prezentului acord recunosc necesitatea îmbunătăţirii transparenţei decizionale şi a calităţii dialogului la nivelul sistemului administraţiei penitenciare.

**Art. 2** - **Scopul acordului**

1. Părţile convin să încheie prezentul acord în scopul eficientizării procesului de transparenţă decizională şi dialog.
2. Acordul asigură punerea în practică a prevederilor legale referitoare la transparenta decizionala, activitatea sindicala si relaţia dintre părţi, precum si modalităţile de desfăşurare a dialogului intre părţi.

**Art. 3** - **Obiectul acordului**

(1) Prezentul acord stabileşte.

1. modalitatea de consultare a organizaţiilor sindicale reprezentative in legătură cu elaborarea actelor normative.
2. modalitatea de realizare a dialogului in scopul definirii si identificării de soluţii pentru problemele specifice sistemului administraţiei penitenciare.

**Art. 4 - Modalitatea de consultare**

1. Iniţiatorul proiectului de act normativ este obligat sa îl transmită, prin adresa scrisă, organizaţiilor sindicale, în vederea formulării unor eventuale observaţii şi propuneri. Observaţiile şi propunerile vor fi transmise iniţiatorului actului normativ în scris, în termenul stabilit de acesta, termen care nu poate fi mai mic de 5 zile lucrătoare.
2. După expirarea termenului prevăzut la alin. (1), iniţiatorul organizează o şedinţă de consultare cu organizaţiile sindicale, pentru discutarea observaţiilor şi propunerilor formulate.
3. Şedinţa se încheie cu un proces verbal semnat de părţi, care va conţine în mod obligatoriu punctele de vedere rămase în divergenţă şi, respectiv, punctele de vedere asupra cărora s-a convenit în timpul şedinţei.
4. Forma proiectului de act normativ, finalizată în urma şedinţei, se transmite la Ministerul Justiţiei însoţită de procesul verbal prevăzut la alin. (3).
5. Alineatele (1) - (3) se aplică în mod corespunzător şi în cadrul procedurii de consultare la nivelul Ministerului Justiţiei.

**Art. 5 - Dialogul**

1. Pentru discutarea unor probleme de ordin social, profesional, financiar şi de salarizare, precum şi a altor probleme în legătură cu sistemul administraţiei penitenciare părţile organizează periodic şedinţe de dialog.
2. Şedinţele se organizează de către Ministerul Justiţiei sau de către Administraţia Naţională a Penitenciarelor, din proprie iniţiativă sau la solicitarea organizaţiilor sindicale, în cadrul Comisiei mixta de dialog privind sistemul administraţiei penitenciare, constituita prin ordin al ministrului justiţiei.
3. Invitarea organizaţiilor sindicale la şedinţele de dialog se face cu minim 3 zile înainte, prin adrese scrise sau prin stabilirea în cadrul şedinţei în desfăşurare a datei următoarei şedinţe. Părţile pot conveni cu privire la devansarea acestui termen.
4. Discuţiile din cadrul acestor întâlniri se consemnează intr-un proces verbal semnat de părţile participante.
5. Secretariatul şedinţelor de dialog se asigura de Administraţia Naţională a Penitenciarelor şi are următoarele atribuţii:
6. întocmirea şi comunicarea ordinii de zi;
7. difuzarea documentelor de lucru pentru şedinţele de dialog;
8. redactarea procesului-verbal în urma dezbaterilor şi transmiterea acestuia către participant;
9. arhivarea documentelor rezultate în urma şedinţelor de dialog.

**Art. 6** - **Informarea organizaţiilor sindicale**

(1) Administraţia Naţională a Penitenciarelor asigură informarea din oficiu a organizaţiilor sindicale semnatare cu privire la actele de interes general pentru  
personalul sistemului administraţiei penitenciare. Acestea sunt comunicate in copie, în maxim 3 zile de la emitere.

(2) Ministerul Justiţiei asigură informarea Administraţiei Naţionale a Penitenciarelor cu privire la proiectele de acte normative iniţiate de alte instituţii şi la propunerile legislative de interes general pentru personalul sistemului administraţiei penitenciare.

(3) Administraţia Naţională a Penitenciarelor asigură informarea organizaţiilor sindicale reprezentative la nivelul sistemului administraţiei penitenciare cu privire la proiectele de acte normative iniţiate de alte instituţii şi la propunerile legislative de interes general pentru personalul sistemului administraţiei penitenciare, in termen de 24 de ore de la data primirii informării prevăzute la alin. (2).

**Art. 7 - Dispoziţii finale**

Prezentul acord este valabil 1 an de la data de 27.12.2013 şi poate fi modificat oricând numai prin acordul părţilor.

**Comisar şef de penitenciare Cătălin Claudiu BEJAN**

**Director general**

**Administraţia Naţională a Penitenciarelor**

**pentru Robert - Marius CAZANCIUC,**

**ministrul justiţiei**

**semnează Alexandru Ioan**

**CHEREJI**

**Secretar general**

**Florin ŞCHIOPU**

**Preşedinte**

**Federaţia Sindicatelor din Administraţia Naţională a Penitenciarelor**

**Ştefan TEOROC**

**Preşedinte**

**Federaţia Sindicatelor din Administraţia Publică PUBLISIND**